ສະພາສູງ ສະຫະລັດ ບໍ່ສາມາດ ໃຫ້ການອະນຸມັດ ຂໍ້ສະເໜີ ສ້າງທໍ່ນໍ້າມັນ
ສະພາສູງ ຂອງສະຫະລັດ ບໍ່ໄດ້ຮັບຄະແນນພຽງພໍ ໃນການອະນຸມັດ ຕໍ່ມາດຕະການສ້າງທໍ່ນໍ້າມັນ ແຕ່ການາດາ ຫາອ່າວເມັກຊິໂກ
ສະພາສູງສະຫະລັດບໍ່ສາມາດໃຫ້ການອະນຸມັດຕໍ່ມາດຕະການ ທີ່ຈະຂ້າມຜ່ານການຄັດຄ້ານ ຂອງປະທານາທິບໍດີສະຫະລັດທ່ານບາຣັກ ໂອບາມາກ່ຽວກັບຂໍ້ສະເໜີສ້າງທໍ່ນໍ້າມັນຈາກກາ ນາດາໄປຫາເຂດແຄມຝັ່ງທະເລໃນບໍລິເວນອ່າວເມັກຊິໂກຂອງສະຫະລັດ ບົດເພີ່ມຕື່ມຕໍ່ກົດໝາຍການຂົນສົ່ງຂອງລັດຖະບານກາງ ທີ່ນຳສະເໜີໂດຍພັກຣີພັບບລີກັນ ຈະອະນຸຍາດໃຫ້ບໍລິສັດ TransCanada ຊຶ່ງມີສຳນັກງານທີ່ເມືອງ Calgary ສາມາດດຳ ເນີນການຕໍ່ໄປໄດ້ ກ່ຽວກັບໂຄງການສ້າງທໍ່ນໍ້າມັນ Keystone XL ທີ່ເປັນບັນຫາຖົກຖຽງ ໂຕ້ແຍ້ງໂດຍບໍ່ຕ້ອງໄດ້ຮັບການອະນຸມັດຈາກລັດຖະບານສະຫະລັດ ການລົງຄະແນນສຽງ ເຫັນພ້ອມ 56 ຕໍ່ 47 ນຳບົດເພີ່ມຕື່ມດັ່ງກ່າວ ໃນວັນພະຫັດວານນີ້ ຍັງບໍ່ພໍຢູ່ 4 ສຽງທີ່ ຈຳເປັນນັ້ນ ປະທານາທິບໍດີໂອບາມາໄດ້ຮຽກຮ້ອງໄປຍັງບັນດາສະມາຊິກຂອງພັກເດໂມແຄຣັທກ່ອນມີ ການລົງຄະແນນສຽງ ໂດຍຂໍຮ້ອງໃຫ້ພວກທ່ານລົງຄະແນນສຽງຄັດຄ້ານຕໍ່ບົດເພີ່ມຕື່ມສະ ບັບນີ້ ທ່ານ Mitch McConnell ຜູ້ນຳພັກຣີພັບບລີກັນ ໃນສະພາສູງສະຫະລັດກ່າວວ່າ ການ ລົງຄະແນນສຽງໃນຄັ້ງນີ້ໄດ້ສະແດງໃຫ້ເຫັນກ່ຽວກັບວ່າປະທານາທິບໍດີແລະສະມາຊິກຂອງ ພັກເດໂມແຄຣັທໄດ້ຂາດການຕິດຕໍ່ຫຼືບໍ່ເຂົ້າໃຈຢ່າງເລິກເຊິ່ງເມື່ອເວົ້າເຖິງຊາວອາເມຣິກັນທີ່ ມີລາຍໄດ້ປານກາງ ການສະເໜີສ້າງທໍ່ນໍ້າມັນທີ່ມີຄວາມຍາວ 2,700 ກິໂລແມັດທີ່ວ່ານີ້ ຈະລຳລຽງນໍ້າມັນດິບ ຈາກເມືອງ Alberta ຂອງການາດາຜ່ານ 6 ລັດຂອງສະຫະລັດ ໄປຍັງໂຮງກັ່ນນໍ້າມັນທີ່ ຕັ້ງຢູ່ເລາະແຄມອ່າວເມັກຊິໂກ